CELEX: 62016CN0392
Language: lv
Date: 2016-07-13 00:00:00
Title: Lieta C-392/16: Lūgums sniegt prejudiciālu nolēmumu, ko 2016. gada 13. jūlijā iesniedza Curtea de Apel București (Rumānija) – Marcu Dumitru/Agenţia Naţională de Administrare Fiscală (ANAF), Direcția Generală Regională a Finanțelor Publice București

26.9.2016   
            
            
               LV
            
            
               Eiropas Savienības Oficiālais Vēstnesis
            
            
               C 350/16
            
         Lūgums sniegt prejudiciālu nolēmumu, ko 2016. gada 13. jūlijā iesniedza Curtea de Apel București (Rumānija) – Marcu Dumitru/Agenţia Naţională de Administrare Fiscală (ANAF), Direcția Generală Regională a Finanțelor Publice București
   
   (Lieta C-392/16)
   (2016/C 350/21)
   Tiesvedības valoda – rumāņu
   
      Iesniedzējtiesa
   
   
      Curtea de Apel București
   
   
      Pamatlietas puses
   
   
      Prasītājs: Marcu Dumitru
   
   
      Atbildētājas: Agenţia Naţională de Administrare Fiscală (ANAF), Direcția Generală Regională a Finanțelor Publice București
   
   
      Prejudiciālais jautājums
   
   Vai Direktīva 77/388/EEK (1) un Direktīva 2006/112/EK (2) apstākļos, kādi ir strīdā, par ko ir pamata tiesas process, aizliedz tādu valsts tiesisko regulējumu vai praksi nodokļu jomā, atbilstīgi kuram/kurai subjektam, kurš pakļauts pārbaudei un pēc minētās pārbaudes pēc nodokļu iestādes ierosmes reģistrēts kā PVN maksātājs, neesot piemērojama apgrieztās maksāšanas procedūra (vienkāršojumi) – kas tolaik bez atkāpju paredzēšanas iespējām bija paredzēta par PVN maksātāju starpā noslēgtiem darījumiem ar zemes gabaliem, – par iemeslu norādot apstākli, ka pārbaudītais subjekts pirms darījumu veikšanas vai dienā, kad ir pārsniegts slieksnis, nav lūdzis viņu reģistrēt un nav ticis reģistrēts kā PVN maksātājs?
   
      (1)  Padomes 1977. gada 17. maija Sestā direktīva 77/388/EEK par to, kā saskaņojami dalībvalstu tiesību akti par apgrozījuma nodokļiem – Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.).
   
      (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 1. lpp., īpašais izdevums rumāņu valodā 09/3. sēj., 7. lpp.)